|  |  |
| --- | --- |
| http://njt.hu/cgi_bin/pic/logo_njt.png | nyomtatás  nagyításkicsinyítés |

Sarud Község Önkormányzata Képviselő-testületének 13/2015. (XI.27.) önkormányzati rendelete

Hatályos:2020-04-15 -tól

Sarud Község Önkormányzata Képviselő-testületének 13/2015. (XI.27.) önkormányzati rendelete

a helyi adókról

**Sarud** Község Önkormányzat Képviselő-testülete az Alaptörvény 32. cikk (1) bekezdés a) és  h) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 13. pontjában meghatározott feladatkörében eljárva, a helyi adókról szóló 1990. évi C. törvény (továbbiakban: Htv.) 1.§ (1) bekezdésében kapott felhatalmazás alapján a következőket rendeli el:

**I. fejezet**

**Általános rendelkezések**

**1.§**

**Sarud** község Önkormányzata (a továbbiakban: önkormányzat) a következő helyi adókat vezeti be:

1. magánszemélyek kommunális adója,
2. idegenforgalmi adó,
3. helyi iparűzési adó,

**II. Fejezet**

**MAGÁNSZEMÉLYEK KOMMUNÁLIS ADÓJA**

1. **Az adókötelezettség és az adó alanya**

2. § Adókötelezettség  terheli a Htv. 24. §-ában meghatározott adóalanyokat.

1. **Az adó mértéke**

3. § Az adó évi  mértéke:  **12.000,-Ft.**

1. **Adómentesség, adókedvezmény**

**4.§**

1. A 3.§-ban megállapított mérték 30 %-át (.3.600.-Ft) kell megfizetni  ingatlanuk után a a helyi adókról szóló 1990. évi C. tv. 12. és 18.§-ában meghatározott adóalanynak, aki a  naptári év első napján Sarud közigazgatási területén állandó lakóhellyel rendelkezik. (Lakóhely a polgárok személyi adatainak és lakcímének nyilvántartásáról szóló 1992. évi LXVI. tv. 5.§. (2) bekezdése szerint: annak a lakásnak a címe amelyben a polgár él.)
2. Mentesül az adó megfizetése alól az  a 70 éven felüli sarudi állandó lakóhellyel rendelkező magán személy,  aki az adóévben 70. életévét betölti vagy már  betöltötte.
3. Az adómentesség és az adókedvezmény több ingatlan tulajdon, bérlemény és haszon- élvezeti jog esetében is megilleti az (1) és (2) bekezdésben foglalt adóalanyt.
4. Mentesül az adó megfizetése alól az  a 70 éven felüli sarudi állandó lakóhellyel rendelkező magán személy,  aki az adóévben 70. életévét betölti vagy már  betöltötte.
5. Az adómentesség és az adókedvezmény több ingatlan tulajdon, bérlemény és haszon- élvezeti jog esetében is megilleti az (1) és (2) bekezdésben foglalt adóalanyt.

**III. Fejezet**

**IDEGENFORGALMI ADÓ**

1. **Az adókötelezettség és az adó alanya**

**5.§**

Adókötelezettség terheli a Htv. 30.§ (1) bekezdés a) pontjában meghatározott adóalanyokat.

1. **Az adó alapja**

6.§

Az adó alapja a megkezdett vendégéjszakák száma.

1. **Az adó mértéke**

7.§[[1]](https://njt.hu/njtonkorm.php?njtcp=eh7eg0ed5dr4eo9dt0ee1em0cj3ca6bx9bx8bx3cd0ca3o" \l "_ftn_1)

Az adó mértéke személyenként és vendégéjszakánként 300**,-Ft**

1. **Az adó megállapítása, megfizetése és a vendégek nyilvántartása**

**8. §**

**(1)** Az adózó az önkormányzati adóhatóság által rendszeresített nyomtatványokon teljesíti törvényben előírt bejelentését, továbbá az adó megállapítása, megfizetése érdekében bevallását,  önellenőrzését.

 (2)  Az adóbeszedő a befizetési  kötelezettségét Sarud Önkormányzat 61900143-15100766 sz. Tartózkodási idő után beszedett idegenforgalmi  adó   számlájára teljesíti.

**9.§**

(1) Aki a Htv. alapján adóbeszedésre kötelezett, és számára egyéb jogszabály nem írja elő vendégnyilvántartó könyv (vendégkönyv) vezetését, köteles a szálláshelyen megszálló vendégről az adó alapjának és összegének megállapítására alkalmas nyilvántartást vezetni az alábbi adatokkal:

vendég - vezeték és utóneve,

            - születési helye és ideje,

            - lakcíme,

            - személyi azonosító okmányának száma,

            - megérkezésének és távozásának ideje,

            - szálláshelyen eltöltött vendégéjszakák száma,

            - idegenforgalmi adó teljes összege,

            - adómentesség Htv-ben rögzített jogcíme,

            - aláírása.

(2)  A nyilvántartást a tárgyév végén köteles lezárni és a jegyzővel a tárgyévet követő év január 15. napjáig záradékoltatni. A záradékoltatott nyilvántartás a következő években is használható, ha további nyilvántartási helyet még tartalmaz.

(3) A nyilvántartást (vendégkönyvet) az adó beszedésére kötelezett köteles az általa üzemeltetett szálláshelyen tartani és az adatgyűjtésre ellenőrzésre feljogosított személynek bemutatni.

**IV. Fejezet**

**AZ IPARŰZÉSI ADÓ**

1. **Az adókötelezettség és az adó alanya**

10.§

1. Adóköteles a Htv. 35. § -a  szerinti iparűzési tevékenység.
2. Az adó alanya a Htv. 52. § 26. pontja szerinti vállalkozó.
3. **Az adó mértéke**

**11. §**

(1) Állandó jelleggel végzett iparűzési tevékenység esetén az adó évi mértéke az adóalap:

**1,1 %-a.**

(2) Az ideiglenes jelleggel végzett iparűzési tevékenység esetén  az adó mértéke naptári naponként: **4000,-Ft.**

**V.  Fejezet**

**Záró rendelkezések**

**12. §**

1. E rendelet  2016. január 1. napján lép hatályba.
2. E rendelet hatályba lépésével egyidejűleg hatályát  veszti a   15/2010 (XII.16)   önkormányzati rendelet.

Sarud, 2015. november 26.

Tilcsik István                                            Szabó Lászlóné

polgármester                                                      jegyző

[[1]](https://njt.hu/njtonkorm.php?njtcp=eh7eg0ed5dr4eo9dt0ee1em0cj3ca6bx9bx8bx3cd0ca3o" \l "_ftnref_1)

A rendelet szövegét a 11/2018 (XI.30.) önkormányzati rendelet 1. §-a módosította. Hatályos: 2019.01.01-től